proxectonos/corpus_dominio_legal_administrativo_tmp huggingface dataset:
RESOLUCIÓN do 24 de xuño de 2024 pola que se amplía o prazo de xustificación das subvencións para a presentación de proxectos de fomento do uso do galego dos centros de titularidade privada de Galicia que imparten ensinanzas regradas de niveis non universitarios, para o curso escolar 2023/24 (código de procedemento PL500B).
Consellería de Cultura, Lingua e Xuventude — III. Outras disposicións — 28/06/2024

Mediante a Orde do 28 de decembro de 2023 aprobáronse as bases reguladoras e anunciouse a convocatoria de subvencións para a presentación de proxectos de fomento do uso do galego dos centros de titularidade privada de Galicia que imparten ensinanzas regradas de niveis non universitarios, para o curso escolar 2023/24 (código de procedemento PL500B) (DOG núm. 10, do 15.1.2024).
A base 15 da orde indica que a data límite para presentar a xustificación dos gastos correspondentes aos centros que obtiveron financiamento mediante esta convocatoria é o 30 de xuño de 2024, para o cal é preciso que a resolución pola que se conceden as subvencións se publique con antelación suficiente á dita data.
Diversas cuestións de carácter organizativo impiden a publicación da resolución de concesión con esa antelación, de modo que, de conformidade co establecido no artigo 32 da Lei 39/2015, do 1 de outubro, do procedemento administrativo común das administracións públicas,
Ampliar en dez días hábiles o prazo de presentación da xustificación dos gastos correspondentes aos centros que obtiveron financiamento mediante esta convocatoria.
Contra esta resolución non cabe recurso, de acordo co disposto no artigo 32.3 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 24 de xuño de 2024
EXTRACTO da Orde do 19 de xuño de 2024 pola que se convocan os premios de educación secundaria obrigatoria ao esforzo e á superación persoal correspondentes ao curso 2023/24 (código de procedemento ED311E).
Consellería de Educación, Ciencia, Universidades e Formación Profesional — III. Outras disposicións — 28/06/2024

BDNS (Identif.): 769964.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Alumnado que cursou durante o ano académico 2023/24 cuarto curso de educación secundaria obrigatoria no réxime ordinario en calquera dos centros da Comunidade Autónoma de Galicia, que estea proposto polo equipo docente para a expedición do título de graduado en educación secundaria e mereza un especial recoñecemento pola dedicación e esforzo demostrados ao longo da etapa en superar as súas dificultades, ben de tipo persoal, educativas e/ou da contorna familiar e sociocultural.
Segundo.
Obxecto
Convocar na Comunidade Autónoma de Galicia os premios de educación secundaria obrigatoria ao esforzo e á superación persoal correspondentes ao curso 2023/24.
Terceiro. Bases reguladoras
Orde do 19 de xuño de 2024 pola que se convocan os premios de educación secundaria obrigatoria ao esforzo e á superación persoal correspondentes ao curso 2023/24 (código de procedemento ED311E).
Cuarto.
Importe
Vinte (20) premios cunha dotación global de 20.000 €. Cada premio estará dotado con 1.000 €.
Quinto.
Prazo de presentación de solicitudes
O prazo de presentación de solicitudes será dun mes; comezará o día 19 de agosto de 2024 e rematará o día 18 de setembro de 2024.
Santiago de Compostela, 19 de xuño de 2024
RESOLUCIÓN do 27 de xuño de 2024 pola que se notifican as resolucións das solicitudes de axudas financiadas polo Fondo Europeo Agrícola de Garantía (Feaga) relativas aos pagamentos directos á agricultura e gandaría reguladas na Orde do 21 de xaneiro de 2022.
Fondo Galego de Garantía Agraria — III. Outras disposicións — 05/07/2024

A Orde do 21 de xaneiro de 2022 pola que se regula a aplicación dos pagamentos directos á agricultura e gandaría e das axudas ao desenvolvemento rural suxeitas ao Sistema integrado de xestión e control (DOG núm. 20, do 31 de xaneiro) prevé no seu artigo 27 que a notificación das resolucións se poderá realizar mediante a publicación no
Diario Oficial de Galicia
, cunha ligazón á páxina web do Fogga.
De acordo co anterior, esta dirección
Primeiro. Dar publicidade na web do Fogga á Resolución do 19 de xuño de 2024 pola que se aproban as listaxes das resolucións das solicitudes das liñas de axudas reguladas no artigo 2.1 da Orde do 21 de xaneiro de 2022 citada.
Na web publicaranse as listaxes de concesión e de denegación das diversas liñas de axudas, con indicación da convocatoria, persoa beneficiaria, cantidade, de ser o caso, concedida e finalidade da subvención outorgada, así como, se for o caso, as causas da desestimación.
As persoas interesadas poden acceder á dita web na seguinte ligazón:
https://fogga.xunta.gal/gl/pac/consultas_pac/beneficiario_de_axudas_pac/campana-2022
Estas axudas son financiadas integramente polo Fondo Europeo Agrícola de Garantía (Feaga).
Segundo. Pór á disposición das persoas interesadas as resolucións completas das solicitudes indicadas no punto primeiro mediante a aplicación para teléfonos móbiles Sga@pp, dispoñible en Google Play ou en App Store, e no Portal de axudas PAC a través da seguinte ligazón:
https://fogga.xunta.gal/gl/pac/consultas_pac/portal_de_axudas_pac
Neste portal, cada persoa interesada poderá acceder ao contido da súa resolución individualizada mediante o certificado dixital ou DNI-e (DNI electrónico) ou o emprego da Chave365. A información sobre a forma de alta da Chave365 atópase na ligazón que se indica a seguir:
https://sede.xunta.gal/tramites-e-servizos/chave365
Terceiro. Contra as citadas resolucións, que non poñen fin á vía administrativa, as persoas interesadas poderán interpor recurso de alzada ante o presidente do Fogga no prazo dun mes, contado desde o día seguinte ao desta publicación, consonte o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas. O prazo de interposición concluirá o mesmo día desta publicación no mes de vencemento, de conformidade co artigo 30.4 da Lei 39/2015, do 1 de outubro.
Santiago de Compostela, 27 de xuño de 2024
RESOLUCIÓN do 28 de xuño de 2024, da Dirección Xeral de Patrimonio Cultural, pola que se inscribe a Asociación Amigos del Camino de Santiago de Utrera no Rexistro de Entidades de Promoción do Camiño de Santiago.
Consellería de Cultura, Lingua e Xuventude — III. Outras disposicións — 05/07/2024

Feitos:
A Asociación Amigos del Camino de Santiago de Utrera presentou unha solicitude de inscrición no Rexistro de Entidades de Promoción do Camiño de Santiago o día 14 de maio de 2023.
A solicitude foi presentada segundo o modelo que figura como anexo I do Decreto 45/2001, do 1 de febreiro, de refundición da normativa en materia do Camiño de Santiago (DOG núm. 36, do 20 de febreiro), modificado polo Decreto 209/2002, do 13 de xuño (DOG núm. 121, do 25 de xuño), e con ela achegouse a documentación pertinente segundo o artigo 26 do citado decreto.
Fundamentos de dereito:
É de aplicación especificamente ao procedemento a seguinte normativa:
– Decreto 45/2001, do 1 de febreiro, de refundición da normativa en materia do Camiño de Santiago, modificado polo Decreto 209/2002, do 13 de xuño.
– Decreto 49/2024, do 22 de abril, polo que se fixa a estrutura orgánica das consellerías da Xunta de Galicia.
– Decreto 146/2024, do 20 de maio, polo que se establece a estrutura orgánica da Consellería de Cultura, Lingua e Xuventude.
O artigo 23 do Decreto 45/2001 regula que «para a súa inscrición no rexistro, as entidades solicitantes deberán ter como finalidade, expresa e prioritariamente reflectida nos seus estatutos, a recuperación, conservación e promoción do Camiño de Santiago, así como a difusión da cultura derivada deste».
O xefe do Servizo de Protección e Fomento da Dirección Xeral do Patrimonio Cultural emitiu, o día 28 de xuño de 2024, un informe sobre a solicitude, en que se constata que a Asociación Amigos del Camino de Santiago de Utrera persegue os obxectivos fixados no decreto.
A solicitude presentada cumpre as normas establecidas no citado Decreto 45/2001, do 1 de febreiro.
De acordo co indicado,
Que a Asociación Amigos del Camino de Santiago de Utrera sexa inscrita no Rexistro de Entidades de Promoción do Camiño de Santiago co número 233.
Contra esta resolución, que non pon fin á vía administrativa, poderase interpoñer recurso de alzada ante a Consellería de Cultura, Lingua e Xuventude no prazo dun mes, de conformidade co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 28 de xuño de 2024
RESOLUCIÓN do 27 de xuño de 2024 pola que se conceden as subvencións aos proxectos de fomento do uso do galego dos centros de titularidade privada de Galicia que imparten ensinanzas regradas de niveis non universitarios, referidas ao curso escolar 2023/24 (código de procedemento PL500B).
Consellería de Cultura, Lingua e Xuventude — III. Outras disposicións — 05/07/2024

Mediante a Orde do 28 de decembro de 2023 aprobáronse as bases reguladoras e anunciouse a convocatoria de subvencións para a presentación de proxectos de fomento do uso do galego dos centros de titularidade privada de Galicia que imparten ensinanzas regradas de niveis non universitarios para o curso escolar 2023/24 (código de procedemento PL500B) (DOG número 10, do 15 de xaneiro).
Unha vez que se publicou a proposta provisional de adxudicación e se levaron a cabo os trámites preceptivos, por proposta da dirección territorial de cada unha das catro provincias,
Conceder as subvencións nos termos que figuran no anexo desta resolución.
Contra esta resolución caberá interpor recurso de reposición no prazo dun mes ante a persoa titular da Secretaría Xeral Técnica da Consellería de Cultura, Lingua e Xuventude, por delegación de competencias establecida na Orde do 29 de xullo de 2022 (DOG número 151, do 9 de agosto), en relación coa disposición adicional segunda do Decreto 49/2024, do 22 de abril, polo que se fixa a estrutura orgánica das consellerías da Xunta de Galicia (DOG número 81, do 24 de abril), ou directamente recurso contencioso-administrativo no prazo de dous meses ante a Sala do Contencioso-Administrativo do Tribunal Superior de Xustiza de Galicia, que se contarán, en ambos os dous casos, desde o día seguinte ao da publicación desta resolución no
Diario Oficial de Galicia
.
Santiago de Compostela, 27 de xuño de 2024
Provincia: A Coruña.
Provincia: Lugo.
Provincia: Ourense.
Provincia: Pontevedra.
ORDE do 27 de xuño de 2024 pola que se modifica a autorización, por cambio de titularidade, do Centro Privado Plurilingüe Sagrado Corazón de Jesús, de Pontevedra.
Consellería de Educación, Ciencia, Universidades e Formación Profesional — III. Outras disposicións — 09/07/2024

Mediante escritura pública notarial do 8 de maio de 2024, Misioneros del Sagrado Corazón de Jesús, titular do Centro Privado (CPR) Plurilingüe Sagrado Corazón de Jesús, de Pontevedra, cede a súa titularidade á Fundación Educativa Jesuitinas.
De conformidade coa solicitude de cambio de titularidade formulada e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Cambio de titularidade
Autorizar a modificación da autorización por cambio de titularidade do CPR Sagrado Corazón de Jesús, de Pontevedra, código do centro 36006699, a favor da Fundación Educativa Jesuitinas, con efectos do día 1 de setembro de 2024.
O cambio de titularidade non afectará o réxime de funcionamento do centro.
Artigo 2.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teñan que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 27 de xuño de 2024
ORDE do 27 de xuño de 2024 pola que se modifica a autorización, por cambio de titularidade, do centro privado plurilingüe Cristo Rey, da Coruña.
Consellería de Educación, Ciencia, Universidades e Formación Profesional — III. Outras disposicións — 09/07/2024

Mediante escritura pública notarial do 29 de maio de 2024, Hermanos Maristas de la Enseñanza, Provincia Compostela, titular do centro privado (CPR) plurilingüe Cristo Rey, da Coruña, cede a súa titularidade á Fundación Maristas Compostela.
De conformidade coa solicitude de cambio de titularidade formulada e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Cambio de titularidade
Autorizar a modificación da autorización por cambio de titularidade do CPR Plurilingüe Cristo Rey, da Coruña, código do centro 15004101, a favor da Fundación Maristas Compostela, con efectos do día 1 de setembro de 2024.
O cambio de titularidade non afectará o réxime de funcionamento do centro.
Artigo 2.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teñan que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 27 de xuño de 2024
ORDE do 27 de xuño de 2024 pola que se modifica a autorización, por cambio de titularidade, do centro privado plurilingüe El Pilar, de Vigo.
Consellería de Educación, Ciencia, Universidades e Formación Profesional — III. Outras disposicións — 09/07/2024

Mediante escritura pública notarial do 29 de maio de 2024, Hermanos Maristas de la Enseñanza, Provincia Compostela, titular do centro privado (CPR) plurilingüe El Pilar, de Vigo, cede a súa titularidade á Fundación Maristas Compostela.
De conformidade coa solicitude de cambio de titularidade formulada e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Cambio de titularidade
Autorizar a modificación da autorización por cambio de titularidade do CPR plurilingüe El Pilar, de Vigo, código do centro 36011257, a favor da Fundación Maristas Compostela, con efectos do día 1 de setembro de 2024.
O cambio de titularidade non afectará o réxime de funcionamento do centro.
Artigo 2.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teñan que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 27 de xuño de 2024
ORDE do 27 de xuño de 2024 pola que se modifica a autorización, por cambio de titularidade, do centro privado plurilingüe Santa María, de Ourense.
Consellería de Educación, Ciencia, Universidades e Formación Profesional — III. Outras disposicións — 09/07/2024

Mediante escritura pública notarial do 29 de maio de 2024, Hermanos Maristas de la Enseñanza, Provincia Compostela, titular do centro privado (CPR) plurilingüe Santa María, de Ourense, cede a súa titularidade á Fundación Maristas Compostela.
De conformidade coa solicitude de cambio de titularidade formulada e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Cambio de titularidade
Autorizar a modificación da autorización por cambio de titularidade do CPR plurilingüe Santa María, de Ourense, código do centro 32008604, a favor da Fundación Maristas Compostela, con efectos do día 1 de setembro de 2024.
O cambio de titularidade non afectará o réxime de funcionamento do centro.
Artigo 2.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teñan que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 27 de xuño de 2024
CORRECCIÓN DE ERROS. Orde do 29 de maio de 2024 pola que se convocan axudas dirixidas a escolas de música públicas e escolas de música privadas dependentes de institucións sen ánimo de lucro (códigos de procedemento ED314E e ED314D).
Consellería de Educación, Ciencia, Universidades e Formación Profesional — III. Outras disposicións — 01/07/2024

Advertido erro na referida resolución, na versión en castelán, publicada no Diario Oficial de Galicia número 109, do xoves 6 de xuño de 2024.
Faise a corrección na versión do DOG neste idioma. Tal corrección non procede no texto en galego.
RESOLUCIÓN do 20 de xuño de 2024 pola que se adxudican os premios Ángela Ruiz Robles á excelencia académica para o alumnado de grao universitario oficial que obtivo as mellores cualificacións no curso 2022/23 nas universidades do Sistema universitario de Galicia.
Consellería de Educación, Ciencia, Universidades e Formación Profesional — III. Outras disposicións — 01/07/2024

Pola Orde do 22 de febreiro de 2024 (Diario Oficial de Galicia do 1 de marzo), aprobáronse as bases reguladoras e realizouse a convocatoria dos premios Ángela Ruiz Robles á excelencia académica para o alumnado de grao universitario oficial que obtivese as mellores cualificacións no curso 2022/23 nas universidades do Sistema universitario de Galicia.
De acordo co establecido no artigo 7 das bases da convocatoria, os premios outorgaranse de oficio por proposta das universidades do Sistema universitario de Galicia.
No punto terceiro do dito artigo establécese que as persoas propostas debían presentar obrigatoriamente a súa aceptación expresa por medios electrónicos utilizando para iso o anexo II da orde de convocatoria.
En consecuencia, de acordo co establecido no artigo 9 das bases da convocatoria, e atendendo ao informe-proposta da Secretaría Xeral de Universidades,
Artigo 1
Conceder os premios Ángela Ruiz Robles á excelencia académica de grao universitario oficial ao alumnado que obtivo as mellores cualificacións no curso 2022/23, que se relaciona no anexo I desta orde e pola contía que en cada caso se sinala.
Artigo 2
O aboamento do premio farase mediante libramento único e directo na conta bancaria indicada polo/a alumno/a.
Artigo 3
As persoas beneficiarias deberán devolver o premio no caso de que se probe que foi outorgado indebidamente.
Artigo 4
Contra esta resolución, que esgota a vía administrativa, poderase interpoñer recurso potestativo de reposición, perante o conselleiro de Educación, Ciencia, Universidades e Formación Profesional, no prazo dun mes contado a partir do día seguinte ao da publicación da resolución no DOG, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo, perante a Sala do Contencioso-Administrativo do Tribunal Superior de Xustiza de Galicia, no prazo de dous meses, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 20 de xuño de 2024
EXTRACTO da Resolución do 19 de xuño de 2024, da Dirección Xeral de Comercio e Consumo, pola que se acorda publicar as bases reguladoras dos premios de Artesanía de Galicia e a súa convocatoria para o ano 2024 (código de procedemento IN200A).
Consellería de Emprego, Comercio e Emigración — III. Outras disposicións — 01/07/2024

BDNS (Identif.): 770963.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarias/os
Persoas e obradoiros artesáns con recoñecida traxectoria profesional e que están ou estiveron inscritos no Rexistro Xeral de Artesanía de Galicia, segundo o premio a que opten.
Segundo. Obxecto
Estas bases teñen por obxecto regular a concesión dos premios de Artesanía de Galicia como un recoñecemento á mellora continua no labor dos profesionais do sector artesán galego e contribuír ao seu desenvolvemento económico e promocional.
Os premios de Artesanía de Galicia constan das seguintes modalidades:
a) Premio Artesanía de Galicia 2024.
b) Premio Traxectoria 2024.
c) Premio Bolsas Eloy Gesto 2024.
Terceiro. Bases reguladoras
Publícanse conxuntamente coa convocatoria.
Cuarto. Importe
Destínase un total de 21.000,00 euros con cargo aos orzamentos da Fundación Pública Artesanía de Galicia.
Os premios de Artesanía de Galicia constarán das seguintes categorías:
Premio Artesanía de Galicia 2024.
Dotación de 9.000,00 € e trofeo acreditativo.
Premio Traxectoria 2024.
Trofeo acreditativo e sen dotación económica.
Premio Bolsas Eloy Gesto 2024.
Ata tres bolsas de formación de 4.000,00 € cada unha e diploma acreditativo.
Quinto. Prazo de presentación de solicitudes
O prazo de presentación de candidaturas iníciase a partir das 8.00 horas do 16 de setembro de 2024 e remata ás 14.30 horas do 27 de setembro de 2024.
Santiago de Compostela, 19 de xuño de 2024
CORRECCIÓN DE ERROS. Orde do 25 de xuño de 2024 pola que se establecen as bases reguladoras para a concesión, en réxime de concorrencia competitiva, de axudas para fomentar a innovación, a mellora tecnolóxica e a competitividade no sector da acuicultura, cofinanciadas co Fondo Europeo Marítimo, de Pesca e de Acuicultura (FEMPA), e se procede á súa convocatoria para o ano 2024 (código de procedemento PE205I).
Consellería do Mar — III. Outras disposicións — 12/07/2024

Advertido un erro na dita orde, publicada no
Diario Oficial de Galicia
número 131, do 8 de xullo de 2024, cómpre realizar a seguinte corrección:
Na páxina 40919, onde di:
Debe dicir:
Esta corrección non supón modificación do prazo de presentación de solicitudes.
RESOLUCIÓN do 5 de xullo de 2024, da Secretaría Xeral da Lingua, pola que se conceden subvencións ás entidades locais de Galicia para a promoción do uso da lingua galega, ao abeiro da convocatoria regulada na Orde do 13 de marzo de 2024.
Consellería de Cultura, Lingua e Xuventude — III. Outras disposicións — 12/07/2024

A Orde do 13 de marzo de 2024 regula a convocatoria e a concesión de subvencións ás entidades locais de Galicia para a promoción do uso da lingua galega (DOG número 61, do 26 de marzo).
Logo de ver os informes proposta formulados pola comisión constituída ao abeiro do artigo 18 da convocatoria e polo órgano instrutor que recolle o artigo 16, e en virtude das facultades que me confire, segundo a disposición adicional segunda do Decreto 49/2024, do 22 de abril, e a Orde do 29 de xullo de 2022 de delegación de competencias nos órganos superiores e de dirección da Consellería de Cultura, Lingua e Xuventude, esta secretaría xeral
Primeiro. A concesión de axudas, na contía que se indica, aos proxectos relacionados no anexo. Nesta relación inclúense as propostas que non se subvencionan polos motivos que aparecen baixo a epígrafe correspondente, de acordo cos criterios establecidos na Orde do 13 de marzo de 2024.
Segundo. De conformidade co artigo 4.2.b) da Lei 1/2016, do 18 de xaneiro, de transparencia e bo goberno da Comunidade Autónoma de Galicia, e co previsto no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, a Secretaría Xeral fará públicos os datos relevantes referidos ás axudas e subvencións concedidas, así como as sancións impostas aos beneficiarios.
Contra esta resolución, que esgota a vía administrativa, as persoas interesadas poderán interpor un recurso potestativo de reposición ante a persoa titular da Secretaría Xeral da Lingua no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, quen resolverá por delegación do conselleiro de Cultura, Lingua e Xuventude, de acordo co establecido na Orde do 13 de marzo de 2024, ou ben directamente recurso contencioso-administrativo no prazo de dous meses ante o Tribunal Superior de Xustiza de Galicia.
Santiago de Compostela, 5 de xullo de 2024
RESOLUCIÓN do 5 de xullo de 2024 pola que se amplía a dotación orzamentaria da Resolución do 8 de marzo de 2024 pola que se procede á convocatoria das axudas do Programa de mellora da accesibilidade en e ás vivendas para o ano 2024, con carácter plurianual (código de procedemento VI435B).
Instituto Galego da Vivenda e Solo — III. Outras disposicións — 15/07/2024

1. O 21 de marzo de 2024 publicouse no
Diario Oficial de Galicia
a Resolución do 8 de marzo de 2024 pola que se procede á convocatoria das axudas do Programa de mellora da accesibilidade en e ás vivendas para o ano 2024, con carácter plurianual (código de procedemento VI435B).
2. O ordinal terceiro, parágrafo 1, da citada resolución establece que as axudas previstas nesta convocatoria se farán efectivas por un importe total de 9.423.000 euros, con cargo ás seguintes anualidades e aplicacións orzamentarias dos orzamentos xerais da Comunidade Autónoma de Galicia para 2024:
3. Por outra banda, o parágrafo 3 do mesmo ordinal prevé que a contía establecida poderá ser ampliada mediante resolución da persoa titular da Dirección Xeral do Instituto Galego da Vivenda e Solo (en diante, IGVS), e terá efecto logo da súa publicación no DOG, de conformidade co establecido no artigo 30 do Regulamento da Lei 9/2007, do 13 de xuño, aprobado polo Decreto 11/2009, do 8 de xaneiro.
4. Tendo en conta que o número de solicitudes presentadas e susceptibles de obter a axuda supera o importe do crédito orzamentario previsto inicialmente na convocatoria, resulta necesario ampliar a dotación orzamentaria prevista na dita Resolución do 8 de marzo de 2024.
5. De conformidade cos artigos 31.2 da Lei 9/2007, do 13 de xuño, de subvencións de Galicia, e 30.2.b) do Decreto 11/2009, do 8 de xaneiro, polo que se aproba o Regulamento da dita Lei 9/2007, do 13 de xuño, e co ordinal terceiro da Resolución do 8 de marzo de 2024, é competente para ditar esta resolución a persoa titular da Dirección Xeral do IGVS.
Polo exposto,
Único.
Ampliar a dotación orzamentaria para a convocatoria de subvencións
das axudas do Programa de mellora da accesibilidade en e ás vivendas para o ano 2024.
O incremento da dotación será de 1.527.366,38 euros, distribuídos nas seguintes aplicacións orzamentarias e anualidades:
Polo tanto, a contía máxima das subvencións que se poderán conceder con cargo á devandita convocatoria será de 10.950.366,38 euros.
Esta ampliación non implica a apertura do prazo para presentar novas solicitudes nin o inicio dun novo cómputo do prazo máximo para resolver.
Esta resolución producirá efectos desde o día seguinte ao da súa publicación no
Diario Oficial de Galicia
.
Santiago de Compostela,
5 de xullo de 2024
EXTRACTO da Orde do 5 de xullo de 2024 pola que se establecen as bases reguladoras das axudas destinadas á prestación de servizos de asesoramento a persoas físicas ou xurídicas titulares de explotacións agrícolas ou gandeiras, no marco do Plan estratéxico da política agraria común de España 2023-2027, cofinanciadas co Fondo Europeo Agrícola de Desenvolvemento Rural (Feader), e se convocan para o ano 2024 (código de procedemento MR616B).
Consellería do Medio Rural — III. Outras disposicións — 15/07/2024

BDNS (Identif.): 773984.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Unicamente poderán ser beneficiarias da axuda regulada nesta orde as entidades privadas recoñecidas ou autorizadas como entidades prestadoras de servizos de asesoramento inscritas no Rexistro de Entidades con Servizos de Asesoramento ou Xestión de Galicia e que presten servizos a titulares de explotacións agrarias ou gandeiras que estean inscritas no Rexistro de Explotacións Agrarias de Galicia.
Segundo. Obxecto
Esta orde ten por obxecto establecer as bases reguladoras para a concesión de axudas, en réxime de concorrencia competitiva, para a prestación de servizos de asesoramento no ámbito de actuación da Comunidade Autónoma de Galicia, e convocalas para o ano 2024 no marco do Plan estratéxico da política agraria común de España 2023-2027, cofinanciadas co Fondo Europeo Agrícola de Desenvolvemento Rural (Feader) dentro da medida 7202 Servizos de asesoramento (código de procedemento MR616B).
Terceiro. Bases reguladoras
Orde do 5 de xullo de 2024 pola que se establecen as bases reguladoras das axudas destinadas á prestación de servizos de asesoramento a persoas físicas ou xurídicas titulares de explotacións agrícolas ou gandeiras, no marco do Plan estratéxico da política agraria común de España 2023-2027, cofinanciadas co Fondo Europeo Agrícola de Desenvolvemento Rural (Feader), e se convocan para o ano 2024 (código de procedemento MR616B).
Cuarto. Importe
O importe da axuda será do 100 % do custo do servizo de asesoramento cun límite máximo de 800 euros por explotación. Este límite máximo poderase incrementar ata os 1.000 euros no caso de cumprir algún dos seguintes criterios:
a) Explotación incluída na plataforma Contaláctea coa información debidamente cuberta.
b) Explotación incluída na plataforma Contacarne coa información debidamente cuberta.
c) Explotación que emprega un caderno dixital de explotación agrícola.
Quinto. Prazo de presentación de solicitudes
O prazo para a presentación de solicitudes será dun mes, que se contará desde o día seguinte ao da publicación da orde no
Diario Oficial de Galicia
.
Santiago de Compostela, 5 de xullo de 2024
ORDE do 8 de xullo de 2024 pola que se modifica a composición do Consello Social da Universidade de Vigo.
Consellería de Educación, Ciencia, Universidades e Formación Profesional — II. Autoridades e persoal — 16/07/2024

Mediante a Resolución do 14 de xuño de 2021 (DOG do 25 de xuño) fíxose pública a composición dos consellos sociais das universidades do Sistema universitario de Galicia.
A Lei 6/2013, do 13 de xuño, do Sistema universitario de Galicia, establece que o Consello Social estará integrado por un máximo de trinta e unha persoas membros.
O artigo 77.3 da citada Lei 6/2013 establece que «a representación dos intereses sociais no Consello Social corresponde a personalidades da vida cultural, profesional, económica, laboral ou social, de acordo coa seguinte distribución: o presidente ou presidenta do Consello Social; seis membros designados polo Parlamento de Galicia; seis membros designados pola Xunta de Galicia; un membro designado por cada un dos sindicatos máis representativos no territorio da Comunidade Autónoma de Galicia; catro membros designados polas organizacións empresariais máis representativas dos sectores estratéxicos da economía galega na área de influencia da universidade; un membro designado polas corporacións dos municipios en que se sitúan os campus; un membro designado pola asociación de antigos alumnos de cada unha das universidades, un membro designado polos colexios profesionais, a través da súa entidade asociativa máis representativa, vinculados coa oferta formativa de cada unha das universidades».
Con data do 1 de xullo de 2024, o Consello Social da Universidade de Vigo comunícalle á Consellería de Educación, Ciencia, Universidades e Formación Profesional que o Concello de Ourense, na sesión ordinaria do 21 de marzo de 2024, acordou aprobar a designación de José Ignacio González Pérez como representante do Concello de Ourense no Consello Social da Universidade de Vigo, en substitución de Armando Ojea Bouzo.
De acordo co establecido no artigo 78 da citada Lei 6/2013, do 13 de xuño, xúntase declaración xurada de compatibilidade do novo membro.
A condición de persoa membro do Consello Social adquírese unha vez cumpridos os requisitos de designación, nomeamento e publicación no
Diario Oficial de Galicia
, e produce efectos a partir desa data.
O artigo 77.4 da Lei 6/2023, do 13 de xuño, establece que «os acordos de designación de membros do Consello Social seranlle comunicados á persoa titular da consellería competente en materia de universidades, quen procederá ao seu nomeamento mediante orde da súa consellería».
Por todo iso,
Artigo único
Nomear a José Ignacio González Pérez representante do Concello de Ourense no Consello Social da Universidade de Vigo, en substitución de Armando Ojea Bouzo.
Disposición derradeira
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 8 de xullo de 2024
ORDE do 3 de xuño de 2024 pola que se dispón o nomeamento dun vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 10/06/2024

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia, do 16 de setembro de 2010, faculta a persoa titular da consellería competente en materia de portos para o exercicio das ditas competencias.
Por outra banda, a teor do previsto no Acordo do Consello da Xunta de Galicia, do 6 de xuño de 2002, no cal se fixou a composición do Consello de Administración da Autoridade Portuaria de Ferrol-San Cibrao, nel intégrase un representante dos concellos de Cervo e Xove que alternarán cada dous anos.
Tendo en conta que mediante a Orde do 1 de xuño de 2022 (DOG número 111, do 10 de xuño) se dispuxo o nomeamento dun vogal en representación do Concello de Cervo e que transcorreu o período de dous anos antes indicado, cómpre efectuar un novo nomeamento.
Polo exposto, en exercicio da facultade atribuída, por proposta do alcalde do Concello de Xove,
O nomeamento de José Demetrio Salgueiro Rapa como vogal no Consello de Administración da Autoridade Portuaria de Ferrol-San Cibrao, en representación do Concello de Xove.
Santiago de Compostela, 3 de xuño de 2024
ORDE do 28 de maio de 2024 pola que se renova a composición do Consello de Bioética de Galicia.
Consellería de Sanidade — II. Autoridades e persoal — 10/06/2024

A Orde do 16 de outubro de 2015 pola que se regulan as funcións, a composición e o funcionamento do Consello de Bioética de Galicia, indica no seu artigo 3, relativo á súa composición, que este consello estará integrado por un máximo de vinte membros, que deberán dispor de titulación en Ciencias da Saúde, Humanidades ou Ciencias Xurídicas e Sociais. Polo menos a metade deles deberá ter formación en bioética.
As persoas membros do Consello de Bioética de Galicia serán nomeadas e cesadas pola persoa titular da consellería con competencias en materia de sanidade, por un período de tres anos prorrogables por outro período de igual duración. Tanto o nomeamento como o cesamento serán publicados no
Diario Oficial de Galicia
.
Pola súa banda, o artigo 8 establece que unha das causas de cesamento dos membros do Consello é a renuncia expresa presentada por escrito ante a persoa titular da Presidencia do Consello.
A actual composición do Consello é a reflectida no anexo da Orde do 2 de decembro de 2022 pola que se renovou a composición do Consello de Bioética de Galicia.
O Consello de Bioética de Galicia comunicoulle á Secretaría Xeral Técnica da Consellería de Sanidade, á cal aquel está adscrito organicamente, a vontade de renovar a súa composición, e para tal efecto efectuou a correspondente proposta, que incluía o cesamento de Miguel Vieito Villar, por causa de renuncia, así como o nomeamento como novos membros de:
– José Luis Tasset Carmona, catedrático da Universidade da Coruña da Área de Filosofía Moral.
– Miguel Ángel Martínez Quintanar, licenciado en Filosofía. Profesor no ensino secundario.
– Consuelo Benito Torres, licenciada en Medicina e Cirurxía na Universidade de Santiago de Compostela (USC), especialista en Xeriatría e experta en Bioética Sanitaria pola Universidade Complutense de Madrid (2000).
– Luisa Fernanda Peleteiro Pensado, licenciada en Medicina e Cirurxía na USC, especialista en Psiquiatría e especialista universitaria en Bioética Aplicada no ámbito clínico e asistencial, a cal viña exercendo as funcións da Secretaría do Consello.
– Sergio Domingo Baamonde Boquete, licenciado en Dereito (que exercerá, ademais, as funcións da Secretaría).
No que atinxe ao resto dos membros, a composición do Consello queda intacta.
En consecuencia, de conformidade co disposto no artigo 3 da Orde do 16 de outubro de 2015.
Artigo 1.
Cesamento
O cesamento coma membro do Consello de Bioética de Galicia, por causa de renuncia, de Miguel Vieito Villar.
Artigo 2. Nomeamentos
Os nomeamentos como membros do Consello de Bioética de Galicia de José Luis Tasset Carmona, Miguel Ángel Martínez Quintanar, Consuelo Benito Torres, Luisa Fernanda Peleteiro Pensado e Sergio Domingo Baamonde Boquete, que exercerá as funcións da Secretaría.
Artigo 3. Composición
A composición do Consello de Bioética de Galicia é a que se indica no anexo desta orde.
Santiago de Compostela, 28 de maio de 2024
RESOLUCIÓN do 22 de agosto de 2024, da Secretaría Xeral de Emprego e Relacións Laborais, pola que se dá publicidade ás axudas concedidas ao abeiro da Orde do 5 de xaneiro de 2023 pola que se aproban as bases reguladoras para a concesión de subvencións destinadas á contratación de persoas mozas inscritas no Sistema nacional de garantía xuvenil no ámbito da Comunidade Autónoma de Galicia, a través dun programa de cooperación con organismos intermedios sen ánimo de lucro, para o asesoramento a empresas, cofinanciado polo Fondo Social Europeo, Programa operativo de emprego xuvenil 2014-2020, e se procede á súa convocatoria para o ano 2023 (código de procedemento TR349Z).
Consellería de Emprego, Comercio e Emigración — III. Outras disposicións — 28/08/2024

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, a finalidade da subvención, o beneficiario e a cantidade concedida.
En virtude do anterior, a persoa titular da Secretaría Xeral de Emprego e Relacións Laborais, por delegación do conselleiro,
Ordenar a publicación no
Diario Oficial de Galicia
das subvencións concedidas ao abeiro da Orde do 5 de xaneiro de 2023 pola que se aproban as bases reguladoras para a concesión de subvencións destinadas á contratación de persoas mozas inscritas no sistema nacional de garantía xuvenil no ámbito da Comunidade Autónoma de Galicia, a través dun programa de cooperación con organismos intermedios sen ánimo de lucro, para o asesoramento a empresas, cofinanciado polo Fondo Social Europeo, Programa operativo de emprego xuvenil 2014-2020, e se procede á súa convocatoria para o ano 2023 (DOG núm. 19, do 27 de xaneiro).
Santiago de Compostela, 22 de agosto de 2024
RESOLUCIÓN do 21 de agosto de 2024, da Secretaría Xeral de Emprego e Relacións Laborais, pola que se dá publicidade das axudas concedidas ao abeiro da Orde do 25 de setembro de 2023 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades locais, para a prórroga na contratación de axentes de emprego e desenvolvemento local, e se convocan para o ano 2023 (código de procedemento TR351B).
Consellería de Emprego, Comercio e Emigración — III. Outras disposicións — 28/08/2024

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e crédito orzamentario a que se imputen, finalidade da subvención, beneficiario e cantidade concedida.
En virtude do anterior, a persoa titular da Secretaría Xeral de Emprego e Relacións Laborais, por delegación do conselleiro,
Ordenar a publicación no
Diario Oficial de Galicia
das subvencións concedidas ao abeiro da Orde do 25 de setembro de 2023, pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades locais para a prórroga na contratación de axentes de emprego e desenvolvemento local, e se convocan para o ano 2023 (DOG núm. 190, do 5 de outubro).
Santiago de Compostela, 21 de agosto de 2024
RESOLUCIÓN do 21 de agosto de 2024, da Secretaría Xeral de Emprego e Relacións Laborais, pola que se dá publicidade das axudas concedidas ao abeiro da Orde do 9 de xaneiro de 2023 pola que se establecen as bases que regulan as subvencións para o fomento do emprego no medio rural (Aprol rural) e se procede á súa convocatoria para o exercicio do ano 2023 (código de procedemento TR351G).
Consellería de Emprego, Comercio e Emigración — III. Outras disposicións — 28/08/2024

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e crédito orzamentario a que se imputen, finalidade da subvención, beneficiario e cantidade concedida.
En virtude do anterior, a persoa titular da Secretaría Xeral de Emprego e Relacións Laborais, por delegación do conselleiro,
Ordenar a publicación no
Diario Oficial de Galicia
das subvencións concedidas ao abeiro da Orde do 9 de xaneiro de 2023, pola que se establecen as bases que regulan as subvencións para o fomento do emprego no medio rural (Aprol rural) e se procede á súa convocatoria para o exercicio do ano 2023 (DOG núm. 22, do 1 de febreiro).
Santiago de Compostela, 21 de agosto de 2024
RESOLUCIÓN do 15 de agosto de 2024, da Dirección Xeral de Ordenación e Innovación Educativa, pola que se resolve definitivamente a relación de centros autorizados para a implantación do bacharelato de excelencia en Ciencias e Tecnoloxía (STEMbach), para o curso 2024/25.
Consellería de Educación, Ciencia, Universidades e Formación Profesional — III. Outras disposicións — 26/08/2024

De conformidade co establecido no punto décimo noveno da Resolución do 7 de xuño de 2024, da Dirección Xeral de Ordenación e Innovación Educativa, pola que se regula o bacharelato de excelencia en Ciencias e Tecnoloxía (STEMbach) na Comunidade Autónoma de Galicia, para o curso 2024/25, resolvo anunciar:
Primeiro. Publicar a relación de centros autorizados para a súa implantación e continuidade durante o curso 2024/25, despois de analizadas e resoltas as reclamacións e/ou renuncias presentadas, e segundo se relaciona:
Santiago de Compostela, 15 de agosto de 2024